เรียน ผู้ว่ากทม. และ ผอ.เขตบางขุนเทียน

เนื่องจากมีโครงการทำถนนปากซอยสะแกงาม13 แยก4-9-2 บริเวณร่องระบายน้ำที่ขึ้นมาใหม่เพื่อให้ไหลลงบ่อพักนั้น มีความสูงประมาณเกือบเมตร และผู้ดูแลงานได้นำหินคลุกมาเทเพื่อปรับในจำนวนน้อย ทำให้2-3วันที่ผ่านมา มีรถยนต์ไม่สามารถเข้าออกได้ รถติดร่องน้ำใต้ท้องรถเสียหาย รถพยาบาลเข้ามารับผู้ป่วยฉุกเฉินก็ติดคาออกไม่ได้ รถเสียหาย อันเป็นการละเมิดและริดรอนสิทธิเสรีภาพในการเดินทางของประชาชนเป็นอย่างมาก ซึ่งชาวบ้านได้พูดคุยขอให้ผู้ดูแลแก้ปัญหาแต่ ไม่ได้รับความใส่ใจ นำหินคลุกมาลงจำนวนน้อย และส่งคนงานมาเพียงคนเดียว แต่คนงานอีกกว่า10คนไปทำงานซอยอื่น 

1.ในงานนี้ มีผู้ดูแลเป็นหญิงเพียงคนเดียว หัวหน้าผู้รับเหมาไม่มาดูแลงาน และแก้ปัญหาใดๆ 
2.ไม่มีเครื่องจักรในการช่วยแก้ปัญหา
3.ไม่มีป้ายโครงการแจ้งระยะเวลาทำงาน งบประมาณ และการจัดให้มีป้ายป้องกันเหตุอันตราย ตามสมควร ตามระเบียบ
4.ไม่มีหน่วยงานมากำกับดูแลปล่อยให่คนงานต่างด้าวทำงานลำพัง

การบริหารงานเช่นนี้ขัดต่อหลักการบริหารราชการแผ่นดินและระเบียบทางราชการ สร้างความเดือดร้อนให้กับคนในซอย 13 แยก4-9-2 ที่ไม่สามารถสัญญจรผ่านทางอื่นได้ ขอให้ท่านผู้ว่าราชการ กทม ท่านเลขาฯ ตลอดจน ผอ เขตบางขุนเทียน ช่วยมากำกับดูแลโครงการนี้โดยด่วนที่สุด คนแก่เด็กเล็ก คนทำงานสัญจรเดือดร้อนเสียหาย 

ขอความกรุณาดูแลประชาชนด้วยครับ หากไม่มีการตอบรับแนวทางแก้ไขที่ชัดเจนเป็นรูปธรรม ข้าพเจ้ามีความจำเป็นจะต้องขอเข้าพบท่านผู้ว่าฯเพื่อขอความช่วยเหลือด้วยตัวเอง

ขอแสดงความนับถือ